b'\n_START_ARTICLE_\nAmandla Stenberg\n_START_SECTION_\nOpv\xc3\xa6kst og karriere\n_START_PARAGRAPH_\nAmandla Stenberg er f\xc3\xb8dt i Los Angeles, Californien. Hun er datter af Karen Brailsford, som er afro-amerikaner. Navnet Amandla er zulu og betyder "styrke". Stenbergs far er dog dansk, og if\xc3\xb8lge Stenberg selv er hendes farmor gr\xc3\xb8nl\xc3\xa6nder ._NEWLINE_Amandla Stenberg stod model for Disney, da hun var 4 \xc3\xa5r gammel. Hun har ogs\xc3\xa5 lavet reklamer for bl.a. McDonald\'s. Senere begyndte hendes karriere som skuespillerinde.'